**Etapa 5. Validarea tehnologiilor privind obținerea de vinuri utilizând conceptul terroir, prin fermentație controlată, cu noi drojdii**

**ACTIVITĂȚILE ETAPEI 5**

**Activitatea 5.1** - Validarea tehnologiilor și a produselor

**Activitatea 5.2** - Protejarea drepturilor de proprietate industrială pentru noile produse și tehnologii obținute

**Activitatea 5.3** - Diseminare informatii

**Rezultate estimative**

* Validare tehnologii pentru obținerea de noi produse (biomase de drojdii și vinuri)
* Depunerea noilor tulpini identificate la o colecție de tulpini recunoscută
* Depunere cerere de brevet/brevete pentru produse și tehnologii individual și în consorțiu
* Publicatii/Participare la targuri, conferinte/simpozioane/congrese, expozitii

**Principalul obiectiv științific și tehnic al acestui proiect** a fost reprezentat de izolarea, caracterizarea și utilizarea drojdiilor autohtone pentru îmbunătățirea calităților senzoriale ale vinului produs cu soiuri autohtone din podgoria Pietroasa (România).

**Obiectivul principal al etapei** a constat în testarea drojdiilor selectionate în vederea obtinerii drojdiilor la nivel pilot și în testarea lor în vederea obținerii de vinuri cu proprietăți senzoriale remarcabile, de vinuri personalizate, utilizând fermentații controlate, în vederea validării tehnologiilor și a produselor.

**Rezultate realizate**

* Au fost validate tehnologiile și produsele pe bază de biomasă de drojdie și a vinurilor obținute utilizând aceste drojdii;
* Vinul inoculat cu drojdie comercială, la nivel industrial, diferă semnificativ de celelalte probe martor, precum și de profilurile aromatice ale vinurilor inoculate cu diverse tulpini de drojdie și amestecurile acestora;
* Rezultatele studiilor realizate de partenerii din Ungaria pentru vinurile realizate de partnerii din Romania indică faptul că cea mai dominantă aromă este generată de drojdia *Saccharomyces cerevisiae* și aceasta nu poate fi modificată semnificativ de celelalte două tulpini adăugate. Drojdia *Lachancea thermotolerans* are o influență mai puțin dominantă asupra aromei, în timp ce influența cea mai redusă este a drojdiei *Torulaspora delbrueckii*;
* S-au depus 2 tulpini de drojdie la autoritatea internaţională de depozit [National Collection of Agricultural and Industrial Microorganisms](https://ncaim.hu/national-collection-agricultural-and-industrial-microorganisms) (NCAIM): *S. cerevisiae* 35 si tulpina *Lachancea thermotolerans* 33, care au primit număr NCAIM;
* A fost publicat rezumatul cu titlul ”Probe de vin din soiul Fetească regală” în cadrul Simpozionului Național Studențesc “BIOTEHNOLOGIILE - PREZENT SI VIITOR”, Editia a XII-a, organizat de Facultatea de Biotehnologii din USAMVB;
* S-a prezentat proiectul sub formă de poster în cadrul evenimentului Eureka Global Innovation Summit (GIS2024) organizat în perioada 13-14 iunie 2024 la Istanbul de către președintia turcă a organizației EUREKA;
* S-au depus la OSIM cererile de brevet cu titlul:

- Obținerea de biomasă activă de drojdie de vin *Lachancea thermotolerans*;

- Obținerea de biomasă activă de drojdie de vin *S. cerevisiae*.

